Tanishini 13 000 dollarga chuv tushirgan firibgar qo‘lga olindi

Joriy yilning 29 noyabr kuni Toshkent viloyatining Pskent tumanida yashovchi A.Q. IIBga murojaat qilgan, deb xabar bermoqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi.
U shu yil 9 sentabr kuni tuman markazida muqaddam sudlangan M.U. ismli tanishi “Temir yo‘l” qurilish firmasi tenderini yutib olishini aytib, aldov yo‘li bilan  13 000 AQSh dollarini olib, pullarni o‘z ehtiyojlari uchun ishlatib yuborganligini ma'lum qilgan. 
Ko‘rilgan choralar natijasida M.U. qo‘lga olingan. 
Holat yuzasidan jinoyat ishi qo‘zg‘atilib, tergov harakatlari olib borilmoqda.